钦定古今图书集成/明伦汇编/氏族典/第089卷 > 卢琼
## 钦定古今图书集成/明伦汇编/氏族典/第089卷 > 卢琼

按《明外史马录传》：“卢琼，字献卿，浮梁人。正德六年进
士。由固始知县入为御史。世宗即位，疏请尽撤天下
镇守中官，寻争兴献王皇号。嘉靖改元，出按畿辅。桂
萼疾台谏排己，考察京官，既竣，令科道互纠劾。琼言
交相批抵，报复非盛世事。夺俸三月。琼竟以劾勋贵，
谪戍边。赦还，卒。隆庆初，复职，赠光禄少卿。”